PÖYTÄKIRJA

Sääntömääräinen syyskokous
Tampereen yliopiston kansainvälisen politiikan ja valtio-opin opiskelijoiden ainejärjestö
Iltakoulu ry
Aika: keskiviikko 30.11.2011. klo 17.02-19.20
Paikka: Päätalon sali A2a, Tampereen yliopisto

Läsnäolijat:
Puheenjohtaja: Aki Luoto
Sihteeri: Katariina Mustasilta
Eetu Kreivi, Lauri Roikonen, Elina Kamppi, Tommi Eskola, Alli Tiensuu, Jesse Oikarinen, Sara Linnoinen, Linda Salo, Oona Lohilahti, Leea Rautanen, Mari Kettunen, Ilmari Uljas, Juha Kettunen, Sofia Härkönen, Annukka Koivuranta, Teresa Salminen, Matias Oikari, Iko Jurkka, Jutta Laiho, Maggie Nurminen, Johanna Kaunisvaara, Mira Keränen, Leena Törmälehto, Meri Hätönen, Santeri Lampi, Aapo Riihimäki, Maria Koirikivi, Saara Kuittinen, Johannes Lehtinen, Jussi Naski, Noora Reiniö, Lauri Koponen, Sanna Vahvelainen, Virve Louekari, Juha Kettinen, Tommi Eskola, Markus Silvennoinen, Risto Niemikari, Anna-Liisa Liski, Niko Laine, Salla-Riina Hokkanen, Petter Nissinen, Pauliina Fors, Ville Laakso, Marja Avonius, Noomi Saarinen, Ville Pisto, Taru Ruotsalainen, Jere Jaakko Tapani Seikkala, Aino Tiihoinen, Pilvi Pirhonen, Ilkka Tiensuu, Saara Kinnunen.

1.	Kokouksen avaus
Puheenjohtaja avasi kokouksen kello 17.02.

2.	Valitaan kokouksen puheenjohtaja, sihteeri, kaksi pöytäkirjantarkastajaa ja kaksi ääntenlaskijaa
Kokouksen puheenjohtajaksi valittiin yksimielisesti Aki Luoto ja sihteeriksi Katariina Mustasilta. Pöytäkirjan tarkastajiksi valittiin yksimielisesti Salla-Riina Hokkanen sekä Saana Vahvelainen ja ääntenlaskijoiksi Leena Törmälehto ja Aapo Riihimäki.

Marja Avonius ja Noomi Saarinen saapuivat kokoukseen kohdan 3 alkuun.

3.	Kokouksen laillisuus ja päätösvaltaisuus
Kokous todettiin lailliseksi ja päätösvaltaiseksi.

4.	Kokouksen työjärjestyksen hyväksyminen
Päätettiin, että kokouksen 7. asiakohta siirretään kohdaksi 5. Muutoin esityslista hyväksyttiin sellaisenaan työjärjestykseksi.

Taru Ruotsalainen ja Ville Pisto saapuivat paikalle kohdan 5. alkuun.

5.	Vahvistetaan toimintasuunnitelma-, tulo- ja menoarvio sekä jäsenmaksun suuruus vuodelle 2012
Kokous hyväksyi Iltakoulun hallituksen esityksen pohjalta tehdyn toimintasuunnitelman vuodelle 2012 (liite 2) tarkennuksin kohtiin tuutorointi ja koulutuspolitiikka.
Toimintasuunnitelman kohta

Iltakoulu selvittää myös tuutoroinnista vastaavat tahot uudessa johtamistieteiden yksikössä ja pyrkii luomaan hyvät suhteet myös kyseiseen tahoon.

muutettiin muotoon

Iltakoulu selvittää myös tuutoroinnista vastaavat tahot uudessa johtamiskorkeakoulussa ja pyrkii luomaan hyvät suhteet myös kyseiseen tahoon. Iltakoulu toimii aktiivisesti yhteistyössä JKY:n tuutoroinnista vastaavien tahojen kanssa.

Toimintasuunnitelman kohdan Koulutuspolitiikka ensimmäisen kappaleen loppuun lisättiin virke

Iltakoulu vaikuttaa siihen, ettei johtamiskorkeakoulussa otettaisi maksullisia maisteriohjelmia käyttöön.

Kokous hyväksyi tulo- ja menoarvion (liite 3) ja päätti jäsenmaksun suuruudeksi vuodelle 2012 20 euroa.

Pilvi Pirhonen ja Ilkka Tiensuu saapuivat paikalle kohdan 6. alkuun

6.	Valitaan hallituksen puheenjohtaja, sihteeri ja rahastonhoitaja vuodelle 2012
Puheenjohtaja: Saara Kuittinen, valittiin ilman äänestystä
Sihteeri: Pauliina Fors, valittiin ilman äänestystä
Rahastonhoitaja: Johanna Kaunisvaara ( Johanna Kaunisvaara 30/Annukka Koivuranta 21)

.Johannes Lehtinen, Iko Jurkka ja Lauri Koponen poistuivat kokouksesta ja Saara Kinnunen saapui kokoukseen kohdan 7. alkuun.

7.	Päätetään hallituksen jäsenten lukumäärästä, hallituksen jäsenten vastuualueista ja valitaan hallituksen jäsenet vuodelle 2012 sekä valitaan Anti-lehden toimituskunta (päätoimittaja ja muut toimituskunnan jäsenet), valmennuskurssikoordinaattorit sekä ekskursio-ryhmä

Kokous hyväksyi yksimielisesti hallituksen esityksen hallituspaikoista sekä hallituksen jäsenten vastuualueista vuodelle 2012 (liite 1).

Varapuheenjohtaja ja ulkosuhde- sekä JKY-vastaava: Marja Avonius, valittiin ilman äänestystä
Koulutuspoliittinen vastaava: Linda Salo, valittiin ilman äänestystä
Viestintävastaava: Noomi Saarinen (Noomi Saarinen 38/Alli Tiensuu 13)
Tutor- ja ainejärjestötilavastaava: Santeri Lampi, valittiin ilman äänestystä
Kansainvälisyys-, kehitysyhteistyö- ja tasa-arvovastaava: Meri Hätönen (Meri Hätönen 30/Nelli Manninen 18)
Liikuntavastaava: Ilmari Uljas (Ilmari Uljas 32/Taru Ruotsalainen 18)
Kulttuuri-, sosiaalipolitiikka- ja ympäristövastaava: Ville Pisto (Ville Pisto 39/Mari Kettunen 10)
Juhlavastaavat: Sofia Härkönen ja Sara Linnoinen, valittiin ilman äänestystä
Työelämä-, alumni- ja varainhankintavastaava: Maggie Nurminen, valittiin ilman äänestystä

Ekskursio-ryhmän vastaavat: Saara Kuittinen ja Maiju Ranta, valittiin ilman äänestystä
Valmennuskurssikoordinaattorit: Annukka Koivuranta ja Teresa, valittiin ilman äänestystä
Anti-lehden päätoimittaja: Tommi Eskola, valittiin ilman äänestystä
Anti-lehden toimituskunta: Alli Tiensuu, Aki Luoto, Noomi Saarinen, Salla-Riina Hokkanen, Jere Seikkala, Matias Oikari, Virve Louekari

8.	Valitaan kaksi toiminnantarkastajaa ja heille kaksi varahenkilöä tilikaudeksi 2012
 Kokous valitsi toiminnantarkastajiksi Eetu Kreivin ja Elina Kampin. Varahenkilöiksi valittiin Jussi Naski ja Salla-Riina Hokkanen.

9.	Muut esille tulevat asiat
Muita esille tulevia asioita ei ollut.

10.	Kokouksen päättäminen
Puheenjohtaja päätti kokouksen kello 19:20.

Aki Luoto				Katariina Mustasilta			
puheenjohtaja			sihteeri

Salla-Riina Hokkanen			Saana Vahvelainen
pöytäkirjantarkastaja			pöytäkirjantarkastaja

Liite 1)

Iltakoulun hallituksen esitys yhdistyksen hallituksen paikkajaoksi 2012

•	Puheenjohtaja
•	Varapuheenjohtaja, ulkosuhde- ja JKY-vastaava
•	Sihteeri
•	Rahastonhoitaja
•	Koulutuspoliittinen vastaava
•	Viestintävastaava
•	Tutor- ja ainejärjestötilavastaava
•	Kansainvälisyys-, kehitysyhteistyö- ja tasa-arvovastaava
•	Liikuntavastaava
•	Kulttuuri-, sosiaalipolitiikka- ja ympäristövastaava
•	Juhlavastaava
•	Juhlavastaava
•	Työelämä-, alumni- ja varainhankintavastaava

Toimihenkilöitä
•	Ekskursio-ryhmä
•	Kaksi valmennuskurssivastaavaa
•	Anti-lehden päätoimittaja sekä toimituskunta

Liite 2)

 Iltakoulu ry:n toimintasuunnitelma 2012

Toiminta Iltakoulu ry:ssä jatkuu vuonna 2012 monipuolisena ja uudistumiskykyisenä. Yhdistyksen toiminnan ohjenuorina ovat jatkossakin avoimuus, aktiivisuus, ilo ja yhteisöllisyys. Kaudella 2012 Iltakoulun hallituksen tavoitteena on saattaa yhdistyksen jäsenistöä entistä tiiviimmin yhteen niin vapaa-ajan aktiviteettien kuin opintopainotteisten asioiden osalta. Hallitus pyrkii toiminnan suunnittelussa ja toteutuksessa kasvattamaan vuorovaikutusta ja yhteistyötä jäsenistön kanssa. Iltakoulussa ei harjoiteta syrjintää eikä ulossulkemista, vaan ilmapiiristä pyritään yhdessä rakentamaan mahdollisimman suvaitsevainen, kannustava ja välitön. Ainejärjestön tärkeimpänä tehtävänä on edistää jäsenistönsä kaikinpuolista hyvinvointia. 

Vuoden 2012 tärkeimmäksi painopisteeksi Iltakoulussa nousee edunvalvonta Johtamiskorkeakoulussa, sekä opiskelijoiden edun ajaminen uusiin tutkintorakenteisiin siirtymisessä. Tämän vuoksi Iltakoulun hallitus ottaa aktiivisesti osaa yliopistossa tapahtuvaan uudistukseen ja osallistuu kaikin mahdollisin tavoin Johtamiskorkeakoulun kehittämiseen. Tärkeänä keinona edunvalvonnassa on myös hyvä yhteistyö muiden johtamistieteiden yksikön muiden ainejärjestöjen kanssa kattojärjestön (Johtamiskorkeakoulun ylioppilaat - JKY) kautta. Iltakoulu pyrkii aktiivisesti lähentämään yhteistyötä saman yksikön ainejärjestöjen kanssa ja edustamaan politiikan tutkimuksen opiskelijoiden etuja muun muassa JKY:n hallituksessa sekä yhdistyksen kokouksissa.

Hallituksen toiminta ja tiedotus

Iltakoulun hallituksen kokouksiin tulee edelleen olla vapaa pääsy kaikilla Iltakoulun jäsenillä. Hallituksen kokouksista on tiedotettava ajoissa, ja niiden esityslista on toimitettava Politologit-listalle kokouskutsun yhteydessä, tai viimeistään muutamaa päivää ennen kokousta. Tämä parantaa tiedonkulkua hallituksen ja muiden jäsenten välillä ja rohkaisee jäsenistöä osallistumaan kokouksiin ja Iltakoulun toimintaan.

Iltakoulu ry:n pääasiallisena tiedotuskanavana käytetään edelleen Politologit-sähköpostilistaa, sekä Polint-sähköpostilistaa kansainvälisille opiskelijoille. Iltakoululla on olemassa myös Iltakoulu_jutut-sähköpostilista, jolla on 142 tilaajaa (tilanne 21.11.2011). Kyseistä listaa voidaan käyttää vapaamuotoisempaan keskusteluun, tiedottamiseen ja mahdollisesti tuutorointiin, mutta sillä ei ole vuonna 2012 virallista statusta. Viestintävastaava kokoaa Iltakoulun tulevasta toiminnasta jokaisen hallituksen kokouksen jälkeen uutiskirjeen, joka lähetetään Politologit-listalle.

Kansainvälisten opiskelijoiden aktivoinnissa ja heille tiedottamisessa tullaan käyttämään apuvälineenä myös sosiaalista mediaa, kuten Facebookia. 

Myös Iltakoulun tapahtumien mainostamista ja niistä tiedottamista Facebookissa täytyy pitää yllä – sosiaalisen median merkitys tärkeänä tiedotuskanavana ja kontaktipintana jäsenistöön on merkittävä, ja niinpä kaikkien yhdistyksen isompien tapahtumien täytyy löytyä myös Facebookista ja mahdollisista muista suosituista sosiaalisen median sivustoista.

Iltakoulun Internet-sivuja (

Iltakoulun oma lehti (Anti) ilmestyy vuonna 2012 vähintään kaksi kertaa. Sen sisällön painopisteinä ovat jatkossakin opiskelijan elämä, Iltakoulu sekä poliittiset ilmiöt.

Iltakoulun toiminnasta kerättiin vuoden 2011 syksyllä palautetta sähköisesti jäsenistöltä toiminnan kehittämiseksi. Tästä palautteen keräämisestä pyritään tekemään vuosittainen perinne, jonka tuloksia käsitellään rakentavasti sekä uuden että vanhan hallituksen kesken hallituksenvaihto-tapahtuman yhteydessä. 

Iltakoulun toiminnassa jatkavat tarpeen mukaan toimikunnat suurimmissa sektoreissa. Toimikunnat ovat avoimia ja jäseniä voi liittyä mukaan pitkin vuotta. Jäsenet toimivat yhdessä sektorista vastuussa olevan hallituksen jäsenen kanssa, sekä ideointiapuna että konkreettisesti tapahtumien toteuttamisessa. Tavoitteena on tällä tavoin saada aktiivisia jäseniä entistä rohkeammin mukaan Iltakoulun toimintaan.     

Vapaa-ajan tapahtumat

Vapaa-ajan toimintaa jatketaan Iltakoulussa vilkkaana. Perinteiset tapahtumat, joita ovat mm. vappusitsit, pikkujoulut, saunaillat, sekä erilaiset teemabileet kuten lavatanssit ja pornobileet, pyritään jatkossakin järjestämään hyväksi koetun kaavan mukaan. Myös muita tapahtumia pyritään toteuttamaan eri teemojen ympärillä. Hyvänä esimerkkinä tästä on muun muassa Iltakoulun tapahtuma- ja liikuntasektorin yhteistyö: "Talviolympialaiset" talvisena liikuntatapahtumana on löytänyt tiensä vakiotapahtumaksi, ja myös syksyllä 2011 ensimmäistä kertaa järjestetty "Lenkkisauna" sai runsaasti postitiivista palautetta, ja siten se pyritään järjestämään uudestaan myös vuonna 2012.

Vuonna 2012 Iltakoulu ei järjestä vuosijuhlia, mutta vuosijuhlien tilalla tullaan viettämään syksyn kohokohtana juhlallisemmat sitsit, tai jotkin muut ns. normaalia hienommat juhlat.

Tapahtumat muiden ainejärjestöjen kanssa

Tapahtumayhteistyötä muiden ainejärjestöjen kanssa ylläpidetään ja tiivistetään, sekä mahdollisuuksia yhteistyösuhteisiin uusien ainejärjestötuttavuuksien kanssa, kuten Staabin ja Spatikan, selvitetään.

Todennäköisiä yhteistyöprojekteja ovat erilaiset teemabileet, kuten sitsit, lavatanssit ja pornobileet. Vuoden 2012 kevätkaudella pyritään järjestämään kahdet suuremmat bileet yhteistyössä muiden ainejärjestöjen kanssa. Myös uuden johtamistieteiden yksikön ainejärjestöjen kanssa pyritään järjestämään tapahtumia liittyen uudessa yksikössä opiskeluun.

Yhteistyötä muiden yliopistojen kollega-ainejärjestöjen kanssa jatketaan vuonna 2012 entistä aktiivisemmin, ja jatkuvuutta tälle saralle pyritään luomaan.

Iltakoulu pitää yhteyttä muihin ainejärjestöihin myös lähettämällä Anti-lehden kollega-ainejärjestöille ja johtamiskorkeakoulun ainejärjestöille luettavaksi.

Opinto- ja työelämäpainotteiset tapahtumat

Työelämäpäivien järjestämistä jatketaan. Vuonna 2012 toteutetaan ainakin yksi työelämäekskursio kotimaassa tai ulkomailla. Keskustelutilaisuuksia organisoidaan yksin tai yhteistyössä muiden ainejärjestöjen ja muiden soveltuvien yhteistyökumppaneiden kanssa. Yhteistyötä opinto- ja työelämätapahtumissa kehitetään yhdessä Hyppy ry:n sekä muiden saman alan opiskelijoiden kanssa. Lisäksi Iltakoulun alumnitoiminnan muotoja tullaan kartoittamaan ja kehittämään, tavoitteena mm. harjoittelupaikoista tiedottaminen tehokkaammin sekä alumnien ja vielä opiskelevien välisten verkostojen luominen.

Sosiaalipolitiikka, kulttuuri ja ympäristö

Iltakoulun tärkeimpänä tehtävänä sosiaalipolitiikan saralla on tiedottaa jäsenistöään opintososiaalisista asioista, joita ovat muun muassa toimeentuloon ja terveyteen liittyvät kysymykset sekä muut ajankohtaiset teemat.

Kulttuurin osalta pyritään säännöllisesti järjestämään esimerkiksi konserttivierailuja, teatteri-iltoja, museokäyntejä sekä muita Iltakoulun tapahtumatarjontaa rikastuttavaa toimintaa. Kulttuuritoimintaan liittyy myös jäsenistön rohkaiseminen kokemaan rikasta tamperelaista kulttuuritarjontaa esimerkiksi monenlaisten kävelykierrosten muodossa. Tähän hyvänä välineenä voi käyttää aktiivista kulttuuritapahtumista tiedottamista politologit-listalla sekä muun muassa Facebookissa. Iltakoulun kulttuuritarjonnassa voidaan hyödyntää joko ideoiden tasolla tai konkreettisesti Tamyn kulttuurijaoston toimintaa. Kulttuuripuoli tarjoaa myös mahdollisuuden suunnitella aivan uusia kulttuuriaktiviteetteja ja -toimintoja.

Ympäristöasioissa Iltakoulu tekee omia aloitteita tarpeen vaatiessa ja jatkaa aktiivista yhteistyötä Tamyn ja muiden ympäristötoimijoiden kanssa. Iltakoulu voi myös järjestää vierailuja ympäristösektorin kannalta kiinnostaviin kohteisiin.

Kansainvälisyys, kehitysyhteistyö ja tasa-arvo

Kansainvälisille opiskelijoille taataan oikeus osallistua kaikkiin Iltakoulun tapahtumiin, huolimatta siitä ovatko maksaneet Iltakoulun jäsenmaksun. Näin pyritään rohkaisemaan vaihto-opiskelijoita osallistumaan Iltakoulun tapahtumiin. Iltakoulu järjestää perinteisesti tuutorointia vaihto-opiskelijoille. Heille ja heidän tuutoreilleen järjestetään syksyn alussa tervetuliaissauna tai muu vastaava tilaisuus. Vaihto-opiskelijoiden tuutorointia kehitetään eteenpäin myös mahdollisen JKY-yhteistyön kautta.

Yhteydenpitoa Iltakoulun Plan-kummilapseen jatketaan. Vuorovaikutusta ISOT-ainejärjestön kanssa pyritään tiivistämään; niin ikään yhteistyötä ulkomaisten tutkinto-opiskelijoiden tuutoroinnissa vahvistetaan. 

Tasa-arvoasiat nostetaan yhä vahvemmin toiminnan keskiöön, ja otetaan tasa-arvon eri ulottuvuudet, muun muassa suomalaisten ja ulkomaalaisten välinen tasa-arvo sekä saavutettavuuteen liittyvät näkökohdat, huomioon kaikenlaisen toiminnan järjestämisen yhteydessä. Erityisesti uudessa johtamistieteiden yksikössä englanninkielisten kurssien määrän säilyttäminen ja lisääminen nähdään tärkeänä tasa-arvo kysymyksenä.

Liikunta

Iltakoulun seuraa aktiivisesti Utasport-yhdistyksen toimintaa ja pyrkii tekemään yhteistyötä yhdistyksen kanssa. Näin taataan, että myös Iltakoulun jäsenet ovat tietoisia uusista liikunta mahdollisuuksista.

Iltakoulun pelivuoroja Atalpassa jatketaan ja yhteisulkoilua organisoidaan ainakin talvisen liikuntatapahtuman puitteissa. Liikuntatapahtumia pyritään järjestämään myös muiden ainejärjestöjen kanssa, esimerkkinä jo perinteeksi muodostunut hankipalloturnaus Interaktion kanssa. 

Iltakoulu osallistuu myös suurin joukoin futsal- ja jalkapallosarjoihin sekä mahdollisesti muihin tapahtumiin, kuten yösählyyn ja kirkkovenesoutuun. Alkusyksyn lenkkisaunasta pyritään muodostamaan jokavuotinen perinne. Liikuntatapahtumia pyritään myös järjestämään jatkossakin Iltakoulun tapahtumasektorin kanssa (katso kohta ”Vapaa-ajan tapahtumat”).

Tuutorointi

Iltakoulu kiinnittää vuonna 2012 erityisesti huomiota tuutorointiin, sillä yliopiston rakenteellisten muutosten vuoksi uudet opiskelijat tulevat uuteen yhteiseen politiikan tutkinto-ohjelmaan. Vanha politiikan tutkimuksen laitos on ollut tärkeä yhteistyökumppani tuutoroinnin järjestämisessä ja siksi hyvät yhteydet oppiaineen henkilökuntaan pyritään säilyttämään rakenteellisista muutoksista huolimatta. Iltakoulu selvittää myös tuutoroinnista vastaavat tahot uudessa johtamiskorkeakoulussa ja pyrkii luomaan hyvät suhteet myös kyseiseen tahoon. Iltakoulu toimii aktiivisesti yhteistyössä JKY:n tuutoroinnista vastaavien tahojen kanssa.

Tuutorien rekrytointi aloitetaan riittävän ajoissa keväällä, ja ainejärjestön hallitus huolehtii Tamyn koulutuksen ohella oma-aloitteisesta tuutoreidensa perehdyttämisestä. Erityisesti tuutoreiden perehdyttämisessä kiinnitetään huomiota siihen, että tuutorit ymmärtävät yliopiston rakenteellisista muutoksista johtuvat toimenpiteet kuten tutkinto-ohjelmien uudistukset, ja osaavat välittää tarvittavat tiedot fukseille. 

Uusille opiskelijoille lähetetään jälleen vuonna 2012 Iltakoulun tervetulokirjeet, jonka yhteydessä jaetaan myös Svalin tarjoamaa materiaalia. Tuutoroinnissa varmistetaan, että aloittaville iltakoululaisille on tarjolla riittävästi erityyppisiä aktiviteetteja ja että jokaisessa tuutoriryhmässä selvitetään opintoihin liittyvät perusasiat riittävän huolellisesti.

Vakiotapahtumia tuutoroinnin osalta ovat tutustumissauna, Tampere -kierros, Akateeminen Pispala -kierros, kaupunkisuunnistus, fuksikastajaiset ja alkoholittomat peli-illat, sekä sivuaineinfo. Näiden lisäksi toimintaa kehitetään tuutoreiden sekä tuutoroitavien mielenkiinnon mukaan lisää. Tuutoreiden vastuulla on pyrkiä luomaan myönteinen ja motivoitunut ilmapiiri niin opiskelujen kuin Iltakoulu-toiminnan suhteen.

Iltakoulun tuutoroinnin päätehtävänä on antaa uusille opiskelijoille mahdollisuus tulla tiedeyhteisömme jäseniksi. Tämä on myös tuutoroinnin opetussuunnitelmassa mainittu virallinen tavoite. Tuutorointi on syksyllä 2012 uusien rakenteiden takia tärkeämpää kuin koskaan, ja Iltakoulu suhtautuu asiaan sen vaativalla vakavuudella.

Koulutuspolitiikka

Koulutuspolitiikassa tartutaan kulloinkin esille nouseviin ajankohtaisiin asioihin, tarvittaessa yhteistyössä muiden ainejärjestöjen kanssa. Yksi keskeisimpiä kysymyksiä koulutuspoliittisella sektorilla vuonna 2012 on johtamiskorkeakoulun uusien tutkinto-ohjelmien käynnistäminen ja opiskelijoiden edunvalvonta uudessa yksikössä. Iltakoulu vaikuttaa siihen, ettei johtamiskorkeakoulussa otettaisi maksullisia maisteriohjelmia käyttöön.

Tiedonkulkua opiskelijaedunvalvojien kesken tiivistetään esim. koulutuspoliittisen toimikunnan puitteissa.  Hallituksen koulutuspoliittinen vastaava osallistuu myös Johtamiskorkeakoulun ylioppilaiden koulutuspoliittisen jaoston toimintaan, jotta taataan mahdollisimman hyvät tiedot uuden yksikön tutkinto-ohjelmien suunnittelun edistymisestä ja varmistetaan näin politiikan tutkimuksen opiskelijoiden edunvalvonta muuttuvassa yliopistossamme. Hallituksen koulutuspoliittinen vastaava osallistuu aktiivisesti myös politiikan tutkimuksen opetusneuvoston toimintaan ja on aktiivisesti yhteydessä politiikan tutkimuksen henkilökuntaan informaation kulun varmistamiseksi opiskelijoiden ja henkilökunnan välillä.

Jäsenistöltä kerätään palautetta niin Iltakoulun toiminnasta kuin valtio-opin ja kansainvälisen politiikan oppiaineiden opetuksesta, ja palautteen oma-aloitteiseen antamiseen kannustetaan. Vuonna 2012 koulutuspoliittisella sektorilla kiinnitetään myös erityistä huomiota opiskelijoiden opintojenohjaukseen uuden ja vanhan mallisten tutkinto-ohjelmarakenteiden toimiessa syksyllä 2012 rinnakkain. Tenttikysymysarkistoa nettisivuilla ylläpidetään ja kasvatetaan edelleen. Iltakoulu ylläpitää yhteistyösuhteita Tamy:n hallituksen, sihteeristön ja edustajiston jäsenten kanssa.

Ainejärjestötila

Iltakoululla on viime vuodet ollut oma ainejärjestöhuoneensa yliopiston Linna-rakennuksessa. Tilassa päivystetään säännöllisesti, sen viihtyisyydestä pidetään hyvää huolta ja siellä jokainen iltakoululainen voi tavata kanssaopiskelijoitaan ja vaihtaa kuulumisia. Tilaa hyödynnetään myös lipunmyynnissä ja muissa vastaavissa toiminnoissa.

Iltakoulu pyrkii kaikin keinoin varmistamaan ainejärjestötilansa jatkumisen myös politiikan oppiaineiden Pinni A -rakennukseen muuton toteutuessa vuoden 2012 aikana. Perusteena tilantarpeelle on nykyisen huoneen korkea käyttöaste, ja huoneen merkitys jäsenistön lähentämisessä toisiinsa.

Suhteet opetushenkilökuntaan

Yhteydenpitoa oppiaineidemme henkilökuntaan pyritään jatkamaan ja uusia toimintamuotoja kehittämään. Yhtenä keinona hyvien suhteiden ylläpitämiseen voisivat olla ”kabinettitapaamiset”, joissa käsiteltäisiin ajankohtaisia poliittisia aiheita. Tämän tyyppiset epäformaalimmat tapahtumat antaisivat opiskelijoille mahdollisuuden tutustua oman alan tiedeyhteisöön ja näin luoda hyvät suhteet heitä opettavaan henkilökuntaan. Perinteisiä tilaisuuksia, kuten viinitilaisuus, ”laitosglögit” ja ”simaa ja tippaleipiä” jatketaan. Myös erilaisia seminaareja pyritään järjestämään, jotta opiskelijoiden identiteetti oppialaamme kohtaan ei häviäisi.

Varainhankinta

Iltakoulun valmennuskurssi järjestetään myös vuonna 2012, ja lisäksi yhdistyksessä on otettu käyttöön uusia varainhankintakeinoja, joita tullaan edelleen kehittämään tulevalla kaudella. Valmennuskurssia tullaan muokkaamaan, jotta se on linjassa uuden yhteisen valintakokeen kanssa. Tämä muokkaus tehdään vanhojen oppiaine-kohtaisten kurssien pohjalta, mikäli valintakoekirjat tulevat perustumaan vanhoihin teoksiin. 

Lisäksi tulonlähteitä ovat nettisivumainosten myyminen, talkoot Kuntamarkkinoilla ja muu harkinnanvarainen yritysyhteistyö esimerkiksi juhla- ja työelämätapahtumia järjestettäessä. Iltakoulun läheisenä yhteistyökumppanina toimii jatkossakin Suomen Valtiotieteilijöiden liitto SVAL ry. Haalareiden hankintaa varten voidaan koota pienehkö vapaaehtoisten toimikunta, joka työelämä-, alumni-, ja varainhankintavastaavan ohjastuksella myy haalareiden mainospaikkoja. Yhdistystoiminnassa tulee muistaa, että yhdistyksen tehtävänä on jäsenistön yhteisen edun valvominen, ei varojen kerääminen.

Liite 3)

Talousarvio 2012

Menot
Saunat					1800
Bileet ja sitsit				1600	
Jäsenedut (haalarit)				150	
Liikuntatapahtumat				300
Kulttuuri					300	
Muut tapahtumat				300
Kokouskulut ym. juoksevat kulut (uusi tietokone)		380	
Anti-lehti menot				250	
Tiedotusmenot (nettisivut)				100
Ulkosuhdemenot				500
Rahoitusmenot (palvelumaksut)			130
Valmennuskurssikulut				4000
Työelämäkulut (ekskut ym.)			900

 												10710			

Tulot

Tamyn yleisavustus				710
Varainkeruutulot				2000
Bileet ja sitsit				1500
Jäsenmaksut					800
Valmennuskurssitulot				5700

												10710